Държавен вестник, бр. 9, 2011 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  9
отбелязва часът на последното гласуване, който 
не може да бъде по-късно от 20 часа, подпи­
сана от членовете на подвижната секционна 
избирателна комисия, които обслужват урната. 
Подвижната избирателна урна се връща в по­
мещението по чл. 176, ал. 4.
(11) За неуредените въпроси се прилага 
раздел VІІІ от тази глава.
Раздел XІ
Гласуване с удостоверение за гласуване на 
друго място 
Правила за гласуване
Чл. 206. (1) Избирателите с удостоверение 
за гласуване на друго място се вписват от 
секционната избирателна комисия по место­
пребиваването им в деня на изборите в допъл­
нителния избирателен списък. Удостоверението 
за гласуване на друго място се предава на 
комисията, която проверява данните в него и 
го прилага към допълнителния избирателен 
списък. Удостоверението е неразделна част от 
допълнителния избирателен списък.
(2) Избирател с удостоверение за гласуване 
на друго място може да гласува и в секцията 
по постоянния си адрес (адрес на пребивава­
не). Комисията го вписва в допълнителния 
избирателен списък, към който се прилага и 
удостоверението за гласуване на друго място. 
(3) В допълнителния избирателен списък по 
ал. 1 и 2 се вписват всички данни на избира­
теля и списъкът се подписва от председателя 
и секретаря.
Раздел XІІ
Гласуване на ученици и студенти
Правила за гласуване
Чл. 207. (1) При произвеждане на избори 
за народни представители, за президент и ви­
цепрезидент на републиката и за членове на 
Европейския парламент от Република България 
избирател, който е ученик или студент – редов­
но обучение, може да гласува в избирателна 
секция по избор в населеното място, където се 
обучава, когато то е различно от населеното 
място по постоянен адрес, след представяне на:
1. документ за самоличност;
2. надлежно заверена от учебното заведение 
със седалище в населеното място за съответ­
ната учебна година ученическа книжка или за 
съответния семестър студентска книжка;
3. декларация по образец, че не е гласувал 
и няма да гласува на друго място. 
(2) Избирателят ученик или студент се 
вписва в допълнителния избирателен списък. 
В допълнителния избирателен списък се впис­
ват всички данни на избирателя и списъкът се 
подписва от председателя и секретаря.
(3) Декларацията по ал. 1, т. 3 се прилага 
към допълнителния избирателен списък и е 
неразделна част от него.
(4) По време на гласуването ученическата 
или студентската книжка остава в секционната 
избирателна комисия заедно с документа за 
самоличност на избирателя ученик или студент.
(5) След полагането на подпис от избирателя 
в избирателния списък в ученическата или сту­
дентската книжка се вписва датата на изборите 
и се отбелязва, че ученикът или студентът е 
гласувал. Книжката се подписва от председателя 
или секретаря и от един член на секционната 
избирателна комисия, предложени от различни 
партии и коалиции от партии, след което се 
връща на избирателя заедно с документа му 
за самоличност.
Права на ученици и студенти за гласуване
Чл. 208. Избирателите, които са ученици 
и студенти, при произвеждане на избори за 
общински съветници и кметове в населеното 
място, в което имат право да гласуват съгласно 
чл. 3, ал. 4 или 5, се освобождават от учебни 
занятия един ден преди, по време на изборния 
ден и един ден след него.
Г л а в а  д е с е т а
ПРЕБРОЯВАНЕ НА ГЛАСОВЕТЕ
Раздел І
Общи разпоредби
Приключване на гласуването
Чл. 209. (1) След изтичане на изборния ден 
председателят на секционната избирателна 
комисия обявява гласуването за приключило.
(2) Неизползваните бюлетини при всички 
видове избори и пликове при избори за народни 
представители и за членове на Европейския парла­
мент от Република България, както и сгрешените 
бюлетини при избори за президент и вицепрези­
дент на републиката и за общински съветници 
и кметове се опаковат поотделно, запечатват се 
и се отстраняват от мястото за броене.
Право да присъстват
Чл. 210. При отваряне на избирателните 
урни и при установяване на резултатите от 
гласуването в изборното помещение могат да 
присъстват кандидати, един от застъпниците по 
чл. 101, ал. 2, по един представител на партия, 
коалиция от партии и инициативен комитет, 
наблюдатели и журналисти, като им се осигурява 
пряка видимост при преброяване на гласовете.
Установяване и отразяване на изборните ре­
зултати
Чл. 211. (1) Секционната избирателна коми­
сия установява резултатите от гласуването за 
съответния вид избор и ги отразява в протокол.
(2) Протоколът на секционната избирателна 
комисия е в три идентични екземпляра и е 
изработен на трипластова индигирана хартия. 
Протоколът е защитен с полиграфическа за­
щита, определена с решение на Централната 
избирателна комисия.